
CONSILIUL LOCAL AL MUNICIPIULUI


    S I G H I Ş O A R A

H O T Ă R Â R E A   NR. 14

                   din 27 ianuarie 2011


                             privind închirierea unor terenuri către persoane fizice
   

Consiliul Local al Municipiului Sighişoara;


Având în vedere expunerea de motive a Primarului municipiului la propunerea de închiriere a unor terenuri către persoane fizice;


Având în vedere cererile adresate Primăriei municipiului de către cetăţeni din Municipiul Sighişoara prin care aceştia solicită închirierea unor terenuri aferente locuinţelor, a unui teren pentru construirea unui balcon şi preluarea unui contract de închiriere; 

Având în vedere Raportul de specialitate comun al Direcţiei Administrarea Patrimoniului şi Compartimentului Urbanism prin care se propune aprobarea închirierii terenurilor, îndeplinindu-se prevederile legale;

Având în vedere că în urma închirierii terenurilor, nu sunt afectate planurile de sistematizare şi că acestea  nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005;


Având în vedere că prin închirierea terenurilor se aduc venituri suplimentare la bugetul local;

Având în vedere avizele favorabile ale Comisiei pentru studii şi prognoze economico-sociale, buget ; ale Comisiei pentru organizare şi dezvoltare urbanistică; ale Comisiei pentru protecţie socială, cât şi pe cele ale Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;
           În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. b şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. Se aprobă închirierea directă a suprafeţei indivize de 46,00 mp., teren curte aferent locuinţei, ap. nr. II, situat în str. Ilarie Chendi, nr. 19 –21, din terenul în suprafaţă de 847 mp., înscris C.F. nr. 52414, provenită din conversia de pe hârtie a C.F. nr. 3727,  sub nr. top. 473/1, către Miron Cristina Cătălina şi Buchmann Vilhelm, proprietarii construcţiei, ap. nr. II.

Chiria va fi de 0,75 lei/mp./an, stabilită conform art. 4 din anexa nr. 9 la Hotărârea Consiliului Local nr. 91/27.05.2010 şi  va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.02.2011, cu posibilităţi de prelungire.
Art.2. Se aprobă închirierea directă a suprafeţei indivize de 41,00 mp., teren – curţi construcţii - aferent locuinţei cumpărate în baza Legii nr. 112/1995, ap. nr. V, situat în str. Hermann Oberth, nr.  46, din terenul în suprafaţă de 184 mp. înscris în  C.F.nr. 50039, provenită din conversia de pe hârtie a C.F.nr. 1998, sub nr. top. 230, către Popa Ioan şi soţia Popa Silvia, proprietarii  construcţiei, ap. nr. V.

Chiria va fi de 1,00 leu/mp./an, stabilită conform art. 4 din anexa nr. 9 la Hotărârea Consiliului Local nr. 91/27.05.2010 şi  va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.02.2011, cu posibilităţi de prelungire.
Art.3. Se aprobă închirierea directă a suprafeţei de 467,00 mp., teren - curţi construcţii şi grădină - aferent construcţiilor,  situat în str. Ştefan Octavian Iosif, nr. 12, înscris în C.F. nr. 52458, provenită din conversia de pe hârtie a C.F.nr. 464,  sub nr. top. 527 şi  528, către Muntean Nicolae şi sotia Cornelia Floarea, proprietarii  construcţiei.

Chiria va fi de 1,00 leu/mp./an, stabilită conform art. 4 din anexa nr. 9 la Hotărârea Consiliului Local nr. 91/27.05.2010 şi  va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.02.2011, cu posibilităţi de prelungire.

Art.4. Se aprobă închirierea directă a suprafeţei de 4,00 mp., situat în str. Mihai Viteazu, nr.1, din terenul înscris în C.F. nr. 50455, provenită din conversia de pe hârtie a C.F. nr.  7903,  sub nr. top. 3292/2/1, către Stoica Daniela şi Poloţca Victor Claudiu, proprietarii apartamentului nr. 5, în vederea construirii unui balcon. 

Chiria va fi de 12,00 lei/mp/an,  stabilită conform art.1, lit c din anexa nr. 9 la Hotărârea Consiliului Local nr. 91/27.05.2010 şi  va fi indexată cu  indicele de inflaţie anual.

Durata închirierii va fi de 5 (cinci) ani cu posibilităţi de prelungire.

Balconul ce se va realiza nu va depăşi proiecţia la sol a balcoanelor existente la etaj.
Art.5. Se aprobă preluarea, începând cu data de 01.02.2011, a Contractului de închiriere nr. 213/2008, având ca obiect terenul în suprafaţă de 70,00 mp. limitrof imobilului, situat în str. Libertăţii, nr. 70, de către Ferezan Valentin Pavel şi soţia Ferezan Brînduşa, întrucât aceştia au cumpărat imobilul de la actualul chiriaş al terenului limitrof, Van Veldhuijzen Maria.

Chiria va fi cea stabilită prin contractul de închiriere şi se va indexa cu indicele de inflaţie anual.

Clauzele contractuale îsi menţin valabilitatea între Municipiul Sighişoara şi Ferezan Valentin Pavel şi soţia Ferezan Brînduşa.

Art.6. Primăria municipiului se încredinţează cu ducerea la îndeplinire a prezentei. 

PRESEDINTE DE SEDINTA, 






Dumitru Prodan










Contrasemneaza:






             


Secretarul municipiului,










Gheorghe Humă

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia administrarea patrimoniului

9 ex.HG/FM

